b'\n_START_ARTICLE_\nRakitovica\n_START_SECTION_\nZemljopisni polo\xc5\xbeaj\n_START_PARAGRAPH_\nRakitovica se nalazi na 95 metara nadmorske visine u nizini isto\xc4\x8dnohrvatske ravnice, a ju\xc5\xbeno od sela protje\xc4\x8de rijeka Kara\xc5\xa1ica. Selo se nalazi na dr\xc5\xbeavnoj cesti D53 Na\xc5\xa1ice- Donji Miholjac. Susjedna naselja: sjeverno grad Donji Miholjac, ju\xc5\xbeno Miholja\xc4\x8dki Pore\xc4\x8d i Radikovci, jugoisto\xc4\x8dno Golinci, te sjeveroisto\xc4\x8dno Sveti \xc4\x90ura\xc4\x91 i Podgajci Podravski. Pripadaju\xc4\x87i po\xc5\xa1tanski broj je 31543 Miholja\xc4\x8dki Pore\xc4\x8d, telefonski pozivni 031 i registarska plo\xc4\x8dica vozila NA (Na\xc5\xa1ice). Povr\xc5\xa1ina katastarske jedinice naselja Rakitovica je 13,55 km\xc2\xb2.\n_START_SECTION_\nStanovni\xc5\xa1tvo\n_START_PARAGRAPH_\nKretanje broja stanovnika 1857.-2011.\n_START_SECTION_\nCrkva\n_START_PARAGRAPH_\nU selu se nalazi rimokatoli\xc4\x8dka crkva Sv. Jakova apostola koja pripada katoli\xc4\x8dkoj \xc5\xbeupi Sv. Mihaela Arkan\xc4\x91ela u Donjem Miholjcu i donjomiholja\xc4\x8dkom dekanatu \xc4\x90akova\xc4\x8dko-osje\xc4\x8dke nadbiskupije. Crkveni god ili kirvaj slavi se 25. srpnja.\n_START_SECTION_\nObrazovanje i \xc5\xa1kolstvo\n_START_PARAGRAPH_\nU selu se nalazi \xc5\xa1kola do \xc4\x8detvrtog razreda koja radi u sklopu Osnovne \xc5\xa1kole August Haramba\xc5\xa1i\xc4\x87 u Donjem Miholjcu.\n_START_SECTION_\nKultura\n_START_PARAGRAPH_\nKulturno umjetni\xc4\x8dko dru\xc5\xa1tvo "Josip \xc4\x8cokli\xc4\x87" Rakitovica._NEWLINE_"Zlatna berba" foklorna manifestacija koja se odr\xc5\xbeava krajem mjeseca rujna. Manifestacija po\xc4\x8dinje mimohodom svih sudionika u narodnim no\xc5\xa1njama, izlo\xc5\xbebom tradicionalnih jela, kola\xc4\x8da i ru\xc4\x8dnih radova, te natjecanjima u ru\xc4\x8dnom runjenju kukuruza i pripremi gu\xc5\xa1\xc4\x8djeg paprika\xc5\xa1a i drugih tradicionalnih jela.\n_START_SECTION_\n\xc5\xa0port\n_START_PARAGRAPH_\nNK Sokol Rakitovica natje\xc4\x8de se u sklopu 2. \xc5\xbdNL  NS Valpovo- NS D.Miholjac. Klub je osnovan 1953.\n_START_SECTION_\nOstalo\n_START_PARAGRAPH_\nU selu djeluje  Dobrovoljno vatrogasno dru\xc5\xa1tvo Rakitovica i Udruga mladih "Petel" Rakitovica.'